मिशेल का कहना है कि बुनाई में वर्षों की दक्षतावश उन्हें सलाइयों पर नजर डालने की भी जरूरत नहीं पड़ती. खेल की प्रगति पर उन का फोकस रंचमात्र भी कम नहीं होता. खेल के जानकार अकसर उन से पैने सवाल पूछ कर उन के खेलज्ञान से आश्चर्यचकित रह जाते हैं. किसी कारणवश मिशेल यदि खेल के मैदान में नहीं पहुंच पातीं तो टीवी के आगे खेल की क्षणक्षण प्रगति पर निगाहें टिकाए वे खटाखट सलाइयां चलाती रहती हैं।